Frode Lillesund

Frode Mikal Lillesund (født 18. juli 1974 i Haugesund) er en norsk skulptør og billedkunstner. Han bor og arbeider i Nesodden kommune, men har også arbeidet en del i Italia. 

Lillesund var ferdig med sin kunstutdannelse i 2004 ved Kunsthøgskolen i Oslo. Kort etter vant han sitt første skulptur-oppdrag, Keiseren Peer Gynt, i regi av Selvaaggruppen (avduket i 2007), en 250 cm høy detaljrik klassisk figurativ skulptur i bronse og granitt.

Hans monument over Harald Hårfagre ble i 2012 avduket på Havnaberg i Haugesund.«Kongelig kunstverk», Haugesunds Avis 14. april 2012.«Nå er Hårfagre endelig på plass», Haugesunds Avis 15. april 2013 Han har også utført mange portrettoppdrag. I 2015 laget Lillesund minnesmerket over den omdiskuterte milorg-offiseren Oliver H. Langeland, som nå står i Nordfjordeid.«Heidra militær heidersmann med byste», Fjordenes Tidende 30. juni 2015.

Frode Lillesund har også undervist i de klassiske kunstfagene, tegning, maleri og skulptur (bl. a. ved Kunsthøgskolen i Oslo).

Som skulptør og billedkunstner har Lillesund utført flere store utsmykningsoppdrag og vunnet flere priser for sine kunstverk.«Vant nok en skulpturpris», Haugesunds Avis 12. juni 2002. Han ble tildelt Wesselprisen i 2017.

 Referanser 

Kategori:Norske billedhuggere
Kategori:Personer fra Haugesund kommune
Kategori:Fødsler i 1974